Številka dokumenta:**007-10/2021-12**

Datum:**28. 1. 2022**

Nacionalni svet za knjižnično dejavnost (NSKD)

Maistrova 10

1000 Ljubljana

**Zadeva: Pojasnilo Nacionalnemu svetu za knjižnično dejavnost glede ocene realizacije v finančnem načrtu Predloga programa dela in finančnega načrta NUK za leto 2022**

Spoštovani,

v Predlogu programa dela in finančnega načrta NUK za leto 2022 je v finančnem načrtu v prilogi 1 na obrazcu "Prihodki in odhodki določenih uporabnikov po načelu denarnega toka v EUR" podana tudi ocena realizacije v letu 2021. Ta znaša v kategoriji prihodkov iz javnih skladov in agencij na postavki "ARRS - sofinanciranje revije Knjižnica in refundacija potnih stroškov IFLA" 25.912 EUR. Ta ocena realizacije, kot tudi druge ocene, izvira iz med letom večkrat spremenjenega finančnega  načrta za leto 2021. Te spremembe so posledica dopolnilnih odločb o financiranju NUK iz proračunskih virov, ki jih zagotavlja Ministrstvo za kulturo RS. V zadnjem popravku načrta je v omenjeni rubriki načrtovan znesek, ki (kot mnogi drugi) ne predstavlja na prihodkovni strani zagotovljenega finančnega vira in je njegova realizacija odvisna od med letom sprejetih odločitev drugih financerjev, npr. agencij, skladov, drugih ministrstev ipd. V predzadnji spremembi finančnega načrta v letu 2021 je bilo sicer bolj realno planirano oz. pričakovano, da iz tega vira NUK ne bo pridobil sredstev, medtem ko se je v zadnjem popravku ta plan oz. pričakovanje spremenilo. Kar je bilo, glede na popravke, ki jih je predhodno NUK sprejel, manj verjetno oz. realno. Od tod je ta znesek avtomatsko prešel v oceno realizacije, ki se pojavi v Predlogu programa dela in finančnega načrta NUK za leto 2022, v finančnem načrtu v prilogi 1.

Kot je bilo predhodno pojasnjeno, gre za načrtovanje sredstev, za katera se šele med letom pokaže, ali bodo zagotovljena, od tega pa je odvisna tudi realizacija. V letu 2021 omenjena sredstva niso bila zagotovljena in posledično ni prišlo do realizacije.

Viljem Leban

ravnatelj

**PRILOGA k zapisniku 111. seje Nacionalnega sveta za knjižnično dejavnost**